पेशावर में चौकी पर हमले में 15 आतंकवादी ढेर  
पाकिस्तान के पेशावर शहर में बुधवार सुबह एक सुरक्षा चौकी पर आतंकवादी हमले में कम से कम 15 संदिग्ध तालिबान आतंकवादी मारे गए।
पाकिस्तान के पेशावर शहर में बुधवार सुबह एक सुरक्षा चौकी पर आतंकवादी हमले में कम से कम 15 संदिग्ध तालिबान आतंकवादी मारे गए। साथ ही इस गोलीबारी में दो पुलिसकर्मियों की मौत हो गई।  समाचार एजेंसी 'ऑनलाइन' के अनुसार संगू इलाके में बारह मार्ग पर स्थित मंजूर शहीद चौकी पर यह हमला हुआ। पुलिस ने बताया कि चौकी पर हमला मंगलवार आधी रात में हुआ, जिसके बाद बुधवार सुबह तक गोलीबारी जारी रही।  इससे पहले कहा गया था कि पेशावर में चौकी पर 100 से ज्यादा आतंकवादियों ने हमला किया था, जिसमें 20 को मार गिराया गया। हमले में ग्रेनेड और रॉकेट का इस्तेमाल किया गया। पुलिस ने जवाबी कार्रवाई में कम से कम 15 आतंकवादियों को मार गिराया, जबकि अन्य भागने में कामयाब रहे।